
Újrahasznosítható szemétválogató robotkar

Kulcsszavak: tárgyfelismerés; robotkar; mélységbecslés; szemétválogatás
A szakdolgozat egy robotkar fejlesztését mutatja be, amely képes az
újrahasznosítható szemét szétválogatására. A dokumentáció ismerteti a robot
mechanikai részei létrehozásának és az elektronikával való összeszerelésének
folyamatát, továbbá tárgyalja egy objektumfelismerő modell mélytanulással
történő betanításának menetét két különböző adatbázisból, amely lehetővé teszi,
hogy egy Raspberry Pi zsebszámítógép kamerája felismerje a különböző típusú
szemetet. Bemutatja annak a folyamatnak a programozási nehézségeit, amely
során a kar egy monokuláris mélységbecslés alapján képes megfelelő távolságra
elnyúlni a szemétért, és azt felvenni. Emellett a dolgozat feltárja az ehhez hasonló
robotkarok sokoldalú alkalmazási lehetőségeit és az ezekhez társuló lehetséges,
jövőbeli fejlesztéseket, miközben megvitatja a projekt motivációját.



